《余于归俞氏弃诗书十年矣丙子养疾东庄偶展行箧得仲弟桐云旧赠之作怆然有触聊赋一律》
清代·何桂珍

荆篱茅舍野人居，养疾东庄夜读书。静里光阴依药石，梦中夫婿佩龟鱼。

悠悠往事嗟同气，耿耿深怀问太虚。行箧凋零诗句在，颍滨消息近何如。

作者简介：何桂珍，字梅因，善化人。上虞广西庆远同知俞维藩室，光绪癸巳举人、内阁侍读俞寿沧母。有《枸橼轩诗钞》。